واتاني الدمعة تصرخ خاطر ابجيها
لان كلبي بغيابه مثل ريشة طير
وبس ريح الشماته الي تهز بيها
امس بالليل روحي عطشت لملكاه
لان طولة نهر مو غيره يرويها
وكمت ابجي وانوحن لو يمر طاريه
واريد عيوني يمه لو يخليها
وبكثر دمعات عيني اليوم انه مشتاك واتمنى سنيني يمه تكون تاليهه
صارت عيني ظلمة وماشوف النور
لان طيفك حبيبي الي يضويها
انه روحي وردة وذبلاها الشوك
يمتة تحن دكلي ومرة تسكيها
صدكني من احن واذكر ايامي وياك
احس كلبي حضارة يريد يفنيها
انه ردتك تجيني بوحشة الايام كبل ماحالي قصة يريد ينهيها
وانة ردتك دوة لو طحت بالاهات
واذا كبرت روحي انت تشفيها
صدكني بغيابك كمت اخط اشعار
وافز بالليل وحدي وكمت اغنيها
شني من كلب عندك مايحن فد يوم
ولا يذكر سوالف جنة نحجيها
اني كلبي سفينة وغركت من سنين مايلحك بعد لو نوح ينجيها
انة بعدك بجيت وهدمتهه الروح
بس اصبر واكابر وراجع ابنيها
انة رايد اكلك ولو بعد كلمات لجن كلما اشوفك خايف احجيها
صدكني من اشوفك كلشي بيه يطيب
لان دمعات عيني ضماد اسويها
ولو خليت بية جرح كل لحظة ملجوم
واذا ماتن جروحي انت تحييهه
شفت طول المسافة ماتحدها حدود
رغم تعبن جدامي بس لازم امشيها
لكن كاعي ماتت والليالي طوال واظن سيف الصبر بس هو يحنيها
شفت بالضيم حالي والعتب عالعين ودعيت العين كون الضيم يعميها
اثر ذيج الليالي ماظنه يروح اذا راح الاثر مااظنه يمحيها
تحياتي